જે ચર્ચા થઈ હતી તેમાં મુખ્યત્વે રાઇટ ટુ એજ્યુકેશનનો કાયદામાં રહીને સારી રીતે અમલ કરવો, શિક્ષકોના જાતજાતના પ્રશ્નો ઉકેલવા તેમજ શિક્ષણની ગુણવત્તા સુધારવા માટે શું કરી શકાય તેની ચર્ચા- વિચારણા થઈ છે. આ બધામાં વિદ્યાર્થીઓના ભવિષ્યને કેન્દ્રમાં રખાયું હતું. જો તેઓને ગુણવત્તાયુક્ત શિક્ષણ મળશે તો જ તેઓ પોતે આર્થિક રીતે પગભર થઈ શકશે અને સમાજની સેવા કરી શકશે. આગામી ૨૦ વર્ષ પછીના વિદ્યાર્થીઓ કેવા હોવા જોઈએ તેનું અનુમાન પણ કરાયું હતું.